ddrg/super_eurlex huggingface dataset:
in Airteagal 3(1), cuirtear an pointe seo a leanas leis:

“(h) daoine nádúrtha nó dlítheanacha, eintitis nó comhlachtaí a éascaíonn sáruithe ar an toirmeasc ar theacht timpeall fhorálacha an Rialacháin seo, de Rialacháin (AE) Uimh. 692/2014 (*1), (AE) Uimh. 833/2014 (*2) nó (AE) 2022/263 (*3) ón gComhairle, nó de Chinntí 2014/145/CBES (*4), 2014/386/CBES (*5), 2014/512/CBES (*6) nó, (CBES) 2022/266 (*7) ón gComhairle,

(*1) Rialachán (AE) Uimh. 692/2014 ón gComhairle an 23 Meitheamh 2014 maidir le bearta sriantacha mar fhreagairt ar an ionghabháil neamhdhleathach ar an gCrimé agus Sevastopol (IO L 183, 24.6.2014, lch. 9)."

(*2) Rialachán (AE) Uimh. 833/2014 ón gComhairle an 31 Iúil 2014 maidir le bearta sriantacha I bhfianaise ghníomhaíochtaí na Rúise i ndíchobhsú staid na hÚcráine (IO L 229, 31.7.2014, lch. 1)."

(*3) Rialachán (AE) 2022/263 ón gComhairle an 23 Feabhra 2022 a bhaineann le bearta sriantacha mar fhreagairt ar aitheantas a thabhairt do na limistéir nach bhfuil faoi rialú an rialtais i réigiúin Donetsk agus Luhansk na hÚcráine agus ar an ordú fórsaí armtha na Rúise a chur chun na limistéir sin (IO L 42 I 23.2.2022, lch. 77)."

(*4) Cinneadh 2014/145/CBES ón gComhairle an 17 Márta 2014 a bhaineann le bearta sriantacha i ndáil le gníomhaíochtaí a bhaineann an bonn d'iomláine chríochach, de cheannasacht agus de neamhspleáchas na hÚcráine nó ar bagairt iad na gníomhaíochtaí sin ar an méid sin (IO L 78, 17.3.2014, lch. 16)."

(*5) Cinneadh 2014/386/CBES ón gComhairle an 23 Meitheamh 2014 maidir le bearta sriantacha mar fhreagairt ar an ionghabháil neamhdhleathach ar an gCrimé agus Sevastopol (IO L 183, 24.6.2014, lch. 70)."

(*6) Cinneadh 2014/512/CBES ón gComhairle an 31 Iúil 2014 maidir le bearta sriantacha i bhfianaise ghníomhaíochtaí na Rúise i ndíchobhsú staid na hÚcráine (IO L 229, 31.7.2014, lch. 13)."

(*7) Cinneadh (CBES) 2022/266 ón gComhairle an 23 Feabhra 2022 a bhaineann le bearta sriantacha mar fhreagairt ar aitheantas a thabhairt do na limistéir nach bhfuil faoi rialú an rialtais i réigiúin Donetsk agus Luhansk na hÚcráine agus ar an ordú fórsaí armtha na Rúise a chur chun na limistéir sin (IO L 42 I 23.2.2022, lch. 109).”;"
(4)

Chinn an tÚdarás ina thuairim uaidh an 29 Meán Fómhair 2021 (3) maidir leis na modhnuithe ar na téarmaí údaraithe a ndearnadh iarratas ina leith, nach modhnaíonn siad na conclúidí ar thángthas orthu sna measúnuithe roimhe seo maidir le sábháilteacht an bhreiseáin thuasluaite do na spriocspeicis, do thomhaltóirí, don chomhshaoil agus maidir le héifeachtúlacht an bhreiseáin beathaithe. Chinn an tÚdarás gur cheart a mheas gur greannaitheoir craicinn agus súl agus gur íogróir craicinn é an breiseán agus luaigh sé go bhféadfadh riosca a bheith ann i ngeall ar nochtadh trí ionanálú. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. D’fhíoraigh sé freisin an tuarascáil ar an modh a úsáidtear chun anailís a dhéanamh ar an mbreiseán beathaithe i mbeatha arna cur isteach ag an Saotharlann Tagartha a bunaíodh le Rialachán (CE) Uimh. 1831/2003.
RIALACHÁN CUR CHUN FEIDHME (AE) 2022/1371 ÓN gCOIMISIÚN

an 5 Lúnasa 2022

lena gceartaítear leaganacha teanga áirithe de Rialachán Cur Chun Feidhme (AE) 2018/2066 maidir le faireachán agus tuairisciú a dhéanamh ar astaíochtaí gás ceaptha teasa de bhun Threoir 2003/87/CE ó Pharlaimint na hEorpa agus ón gComhairle

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Threoir 2003/87/CE ó Pharlaimint na hEorpa agus ón gComhairle an 13 Deireadh Fómhair 2003 lena mbunaítear córas i ndáil le trádáil lamháltas astaíochtaí gás ceaptha teasa laistigh den Aontas agus lena leasaítear Treoir 96/61/CE ón gComhairle (1), agus go háirithe Airteagal 14(1) de,

De bharr an mhéid seo a leanas:

(1) Sna leaganacha Bulgáirise, Danmhairgise, Eastóinise, Fionlainnise, Fraincise, Gearmáinise, Iodáilise, Laitvise, Ollainnise, Portaingéilise, Seicise, Slóivéinise agus Sualainnise de Rialachán Cur Chun Feidhme (AE) 2018/2066 ón gCoimisiún (2), tá earráid in Airteagal 38(6) a athraíonn brí na forála sin nó tá foclaíocht ann a bhféadfadh míthuiscint a bheith mar thoradh uirthi, a mhéid a bhaineann leis an tréimhse shonraithe ama agus dá dtagraíonn sí.

(2) Dá bhrí sin, ba cheart na leaganacha Bulgáirise, Danmhairgise, Eastóinise, Fionlainnise, Fraincise, Gearmáinise, Iodáilise, Laitvise, Ollainnise, Portaingéilise, Seicise, Slóivéinise agus Sualainnise de Rialachán Cur Chun Feidhme (AE) 2018/2066 a cheartú dá réir. Ní dhéantar difear do na leaganacha teanga eile.

(3) Tá na bearta dá bhforáiltear sa Rialachán Cur Chun Feidhme seo i gcomhréir leis an tuairim ón gCoiste um Athrú Aeráide a tugadh an 9 Feabhra 2022,

TAR ÉIS AN RIALACHÁN SEO A GHLACADH:

Airteagal 1 (Ní bhaineann sé leis an leagan Gaeilge.)

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 5 Lúnasa 2022. Thar ceann an Choimisiúin An tUachtarán Ursula VON DER LEYEN

(1) IO L 275, 25.10.2003, lch. 32.

(2) Rialachán Cur Chun Feidhme (AE) 2018/2066 ón gCoimisiún an 19 Nollaig 2018 maidir le faireachán agus tuairisciú a dhéanamh ar astaíochtaí gás ceaptha teasa de bhun Threoir 2003/87/CE ó Pharlaimint na hEorpa agus ón gComhairle agus lena leasaítear Rialachán (AE) Uimh. 601/2012 ón gCoimisiún (IO L 334, 31.12.2018, lch. 1).
(4)

Chun an euro a thabhairt isteach sa Chróit, ní mór an ráta comhshó idir an euro agus kuna na Cróite a ghlacadh. Ba cheart an ráta comhshó sin a shocrú ag 7,53450 kuna in aghaidh 1 euro, ráta a chomhfhreagraíonn do ráta lárnach reatha an kuna sa sásra ráta malairte (ERM II).
(5)

Bhí téarnamh ann a mhéid a bhaineann leis an líon traenacha lastais a bhí i gcúrsaíocht ar an líonra, sa chaoi nach raibh leibhéil 2021 ach 0.1 % ní b’ísle i gcomparáid le 2019. Bhí an líon traenacha paisinéirí faoi oibleagáid seirbhíse poiblí (PSO) a bhí i gcúrsaíocht ar an líonra in 2021 2 % ní b’airde ná an líon sin in 2019, agus in 2020 bhí sé 5.1 % ní b’ísle i gcomparáid le 2019. Mar sin féin, ós rud é nár shroich an líon paisinéirí in 2020 agus in 2021 araon dhá thrian de líon na bpaisinéirí a bhí ag taisteal in 2019, is dócha go raibh an tacaíocht leanúnach airgeadais ó na húdaráis inniúla faoi chonarthaí PSO ina cuidiú le tionchar laghdaithe na paindéime agus leis an téarnamh a tháinig ina dhiaidh sin. Go deimhin, in 2021, bhí an líon traenacha tráchtála paisinéara fós 18.2 % ní b’ísle i gcomparáid leis an líon sin in 2019. In 2020 bhí sé 22.9 % ní b’ísle i gcomparáid le 2019, rud a léiríonn, dá bhrí sin, nach raibh aon téarnamh suntasach ann.
(2)

Guangdong Huachang Aluminium Factory Co., Ltd., cód breise TARIC (3) C575, ar cuideachta é atá faoi réir ráta dleachta frithdhumpála 22,1 % le haghaidh táirgeoirí comhoibríocha neamhshampláilte, chuir sé in iúl don Choimisiún an 9 Meitheamh 2021 (“dáta na hiarrata”) gur athraigh sé a ainm go Guangdong Huachang Group Co., Ltd.
(3)

faoin gceannteideal “II. Islamic Revolutionary Guard Corps (IRGC)”, cuirtear na hiontrálacha seo a leanas in ionad na n-iontrálacha comhfhreagracha sa liosta a leagtar amach faoin bhfo-cheannteideal “A. Daoine”: Ainm Faisnéis aitheantais Cúiseanna Dáta an liostaithe “1. An Briogáidire-Ghinearál Javad DARVISH-VAND ó IRGC IarLeas-Aire Cosanta agus Ardchigire MODAFL. 23.6.2008 2. An Seachaimiréal Ali FADAVI Leas-Cheannasaí-Ghinearál Islamic Revolutionary Guard Corps (IRGC). Iar-Cheannasaí IRGC Navy. 26.7.2010 3. Parviz FATAH Rugadh in 1961 Iar-chomhalta de IRGC. IarAire Turasóireachta. Ó mhí Iúil 2019 i leith, ina cheann den “Mostazafan Foundation”, iar-chomhalta de The Board of Trustees of the Imam Khomeini Foundation. 26.7.2010 4. An Briogáidire-Ghinearál Seyyed Mahdi FARAHI ó IRGC Leas-Aire Cosanta agus Tacaíochta Fórsaí Armtha ó 2021 i leith. Roimhe seo, Leas-Aire Cosanta agus Gnóthaí Tionsclaíocha na hAireachta Cosanta, ceann ar an Defence Industries and Aerospace Organizations den Aireacht Cosanta, mar aon le ceannasaí an Armed Forces Personnel Training Camp. Iarcheann ar Aerospace Industries Organisation (AIO) na hIaráine agus iarstiúrthóir bainistíochta ar an Defence Industries Organisation (DIO) atá ainmnithe ag na Náisiúin Aontaithe. Comhalta de IRGC. 23.6.2008 6. Mohammad Ali JAFARI IarCheannasaí IRGC. Ina Cheann faoi láthair ar Hazrat Baqiatollah al-Azam Cultural and Social Headquarters. 23.6.2008 7. An Briogáidire-Ghinearál Mostafa Mohammad NAJJAR ó IRGC Iar-Aire Gnóthaí Baile agus Iar-Aire MODAFL, a bhfuil freagracht air as gach clár míleata, lena n-áirítear cláir diúracán balaistíoch. Ó mhí Mheán Fómhair 2013 i leith, Comhairleoir Sinsearach do Cheann ar an General Staff of the Armed Forces on Knowledge and Technology Industry. Comhalta de IRGC. 23.6.2008 10. Rostam QASEMI (ar a dtugtar freisin Rostam Qassemi; Rostam GHASEMI) Rugadh in 1961 Ón 25 Lúnasa 2021 i leith, Minister for Road and Urban Development. IarCheannasaí Khatam al-Anbiya. 26.7.2010 12. An Briogáidire-Ghinearál Ali SHAMSHIRI ó IRGC Comhalta de IRGC. Comhairleoir do stiúrthóir an Defence Science and Education Research Institute. Bhí róil shinsearacha aige in MODAFL. 23.6.2008 13. An Briogáidire-Ghinearál Ahmad VAHIDI ó IRGC Ón 25 Lúnasa 2021 i leith, an tAire Gnóthaí Baile. IarUachtarán Supreme National Defence University agus iarAire MODAFL. 23.6.2008 17. Ali Ashraf NOURI Ceann ar an Basij Islamic Revolution Art Educational and Research Complex. IarLeas-Cheannasaí ó IRGC, Ceann IRGC Political Bureau. 23.1.2012 18. Hojatoleslam Ali SAIDI (ar a dtugtar freisin Hojjat- al-Eslam Ali Saidi nó Saeedi) Ó mhí an Mhárta 2017, ceann ar an ideological and political bureau of the Supreme Leader ina ról mar Ardcheannasaí. Roimhe seo, ionadaí an Supreme Leader chuig IRGC. 23.1.2012”
(2)

“Amir Muhammad Sa’id Abdal-Rahman al-Mawla (bunscript: أمیر محمد سعید عبد الرحم المولى) (ailiasanna láidre (a) Abu Ibrahim al-Hashimi al-Qurashi, (b) Hajji Abdallah, (c) Abu ‘Umar al-Turkmani, (d) Abdullah Qardash, (e) Abu ‘Abdullah Qardash, (f) al-Hajj Abdullah Qardash, (g) Hajji Abdullah Al-Afari, (h) 'Abdul Amir Muhammad Sa'id Salbi, (i) Muhammad Sa'id 'Abd-al-Rahman al-Mawla, (j) Amir Muhammad Sa’id ‘Abd-al-Rahman Muhammad al-Mula; ailiasanna neamhláidre (a) Al-Ustadh, (b) Ustadh Ahmad). Dáta breithe: (a) 5.10.1976, (b) 1.10.1976. Áit bhreithe: (a) Tall’Afar, an Iaráic, (b) Mosul, an Iaráic. Náisiúntacht: Iarácach. Faisnéis eile: Ceannaire ar an Stát Ioslamach san Iaráic agus sa Leiveaint, liostaithe mar Al-Qaida san Iaráic. Dáta an ainmniúcháin dá dtagraítear in Airteagal 7d(2)(i): 21.5.2020.” cuirtear an méid seo a leanas ina ionad sin: “Amir Muhammad Sa’id Abdal-Rahman al-Salbi (bunscript: أمیر محمد سعید عبد الرحمن السلبي) (ailiasanna láidre (a) Abu Ibrahim al-Hashimi al-Qurashi, (b) Hajji Abdallah, (c) Abu ‘Umar al-Turkmani, (d) Abdullah Qardash, (e) Abu ‘Abdullah Qardash, (f) al-Hajj Abdullah Qardash, (g) Hajji Abdullah Al-Afari, (h) 'Abdul Amir Muhammad Sa'id Salbi, (i) Muhammad Sa'id 'Abd-al-Rahman al-Mawla, (j) Amir Muhammad Sa’id ‘Abd-al-Rahman Muhammad al-Mula, (k) Amir Muhammad Sa'id Abdal-Rahman al-Mawla (liostaithe tráth mar sin); ailiasanna neamhláidre (a) Al-Ustadh, (b) Ustadh Ahmad). Dáta breithe: (a) 5.10.1976, (b) 1.10.1976, (c) 6.1.1976. Áit bhreithe: (a) Tall’Afar, an Iaráic, (b) Mosul, an Iaráic. Náisiúntacht: Iarácach. Uimh. aitheantais náisiúnta: 00278640 (eisithe an 2.5.2012). Seoladh: (a) Teach 110, Sráid 704, Ceantar 704, Tall’Afar, an Iaráic (seoladh roimhe seo), (b) gar do Mhosc Shahid Mazen agus Ospidéal al-Khansa, Mosul, an Iaráic (seoladh roimhe seo), (c) Idlib, Poblacht Arabach na Siria. Faisnéis eile: Ceannaire ar an Stát Ioslamach san Iaráic agus sa Leiveaint, liostaithe mar Al-Qaida san Iaráic. Ainm a mháthar: Samira Shareef (سميرة شريف) nó Sahra Sharif Abd al-Qader (سهرة شريف عبد القادر). Airde 170 cm, cos dheas teasctha. D’eisigh an Iaráic barántas gabhála in 2018. Marbh ó bhí an 3 Feabhra 2022 ann de réir tuairiscí. Dáta an ainmniúcháin dá dtagraítear in Airteagal 7d(2)(i): 21.5.2020.”
RIALACHÁN TARMLIGTHE (AE) 2022/923 ÓN gCOIMISIÚN

an 11 Márta 2022

lena gceartaítear an leagan Sualainnise de Rialachán Tarmligthe (AE) 2021/1189 lena bhforlíontar Rialachán (AE) 2018/848 ó Pharlaimint na hEorpa agus ón gComhairle maidir le táirgeadh agus margú ábhair atáirgthe plandaí d’ábhar ilchineálach orgánach ó ghéinis nó speicis ar leith

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2018/848 ó Pharlaimint na hEorpa agus ón gComhairle an 30 Bealtaine 2018 maidir le táirgeadh orgánach agus lipéadú táirgí orgánacha agus lena n-aisghairtear Rialachán (CE) Uimh. 834/2007 ón gComhairle (1), agus go háirithe Airteagal 13(3) de,

De bharr an mhéid seo a leanas:

(1) Tá earráid sa leagan Sualainnise de Rialachán Tarmligthe (AE) 2021/1189 ón gCoimisiún (2), in Airteagal 6(3), pointe (b), de a mhéid a bhaineann leis na forálacha is infheidhme maidir le táirgeadh agus margú ábhair atáirgthe plandaí d’ábhar ilchineálach orgánach ó speicis gránach.

(2) Dá bhrí sin, ba cheart an leagan Sualainnise de Rialachán Tarmligthe (AE) 2021/1189 a cheartú dá réir. Ní dhéantar difear do na leaganacha teanga eile,

TAR ÉIS AN RIALACHÁN SEO A GHLACADH:

Airteagal 1 (Ní bhaineann sé leis an leagan Gaeilge.)

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 11 Márta 2022. Thar ceann an Choimisiúin An tUachtarán Ursula VON DER LEYEN

(1) IO L 150, 14.6.2018, lch. 1.

(2) Rialachán Tarmligthe (AE) 2021/1189 ón gCoimisiún an 7 Bealtaine 2021 lena bhforlíontar Rialachán (AE) 2018/848 ó Pharlaimint na hEorpa agus ón gComhairle maidir le táirgeadh agus margú ábhair atáirgthe plandaí d’ábhar ilchineálach orgánach ó ghéinis nó speicis ar leith (IO L 258, 20.7.2021, lch. 18).
RIALACHÁN CUR CHUN FEIDHME (AE) 2022/828 ÓN gCOIMISIÚN

an 25 Bealtaine 2022

lena gceartaítear an leagan Polainnise de Rialachán (AE) 2017/2195 lena mbunaítear treoirlíne maidir le cothromú leictreachais

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2019/943 ó Pharlaimint na hEorpa agus ón gComhairle an 5 Meitheamh 2019 maidir leis an margadh inmheánach don leictreachas (1), agus go háirithe Airteagal 59(1)(c) agus Airteagal 61(2) de,

De bharr an mhéid seo a leanas:

(1) Sa leagan Polainnise de Rialachán (AE) 2017/2195 ón gCoimisiún (2), tá earráid in Airteagal 12(3), pointe (g) a athraíonn an cuspóir agus an spriocam maidir le comhlíonadh na hoibleagáide atá ar oibreoirí córais tarchurtha faisnéis a fhoilsiú.

(2) Ba cheart, dá bhrí sin, an leagan Polainnise de Rialachán (AE) 2017/2195 a cheartú dá réir sin. Ní dhéantar difear do na leaganacha teanga eile.

(3) Tá na bearta dá bhforáiltear sa Rialachán seo i gcomhréir leis an tuairim ón gCoiste Leictreachais Trasteorann,

TAR ÉIS AN RIALACHÁN SEO A GHLACADH:

Airteagal 1 (Ní bhaineann sé leis an leagan Gaeilge.)

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 25 Bealtaine 2022. Thar ceann an Choimisiúin An tUachtarán Ursula VON DER LEYEN

(1) IO L 158, 14.6.2019, lch. 54.

(2) Rialachán (AE) 2017/2195 ón gCoimisiún an 23 Samhain 2017 lena mbunaítear treoirlíne maidir le cothromú leictreachais (IO L 312, 28.11.2017, lch. 6).
(2)

I gcomhréir le hAirteagal 5(3), an chéad fhomhír, de Rialachán Tarmligthe (AE) 2021/2306, tá an deimhniú cigireachta le heisiúint in TRACES agus tá ríomhshéala cáilithe le gabháil leis. Foráiltear leis an bhforáil idirthréimhseach a leagtar síos in Airteagal 11(1) den Rialachán sin, de mhaolú ar Airteagal 5(3), an chéad fhomhír, den Rialachán sin, go dtí an 30 Meitheamh 2022, go bhféadfar an deimhniú cigireachta a eisiúint ar pháipéar tar éis a bheith líonta isteach in TRACES agus priontáilte. Tá an próiseas maidir le clárú na n-údarás rialaithe agus na gcomhlachtaí rialaithe le haghaidh an ríomhshéala cháilithe ar siúl faoi láthair.
(7)

An 15 Iúil 2021, is é a mhol an Ghníomhaireacht, bunaithe ar thuairim an Choiste, tar éis breithniú a dhéanamh ar an iarratas agus ar fhoirm iarrata an Choimisiúin, MRLanna uimhriúla a bhunú le haghaidh baimbeirmícin atá le húsáid i sicín, rud is infheidhme maidir le matáin, le craiceann agus le saill i gcoibhneasa nádúrtha, maidir le hea agus le duán, ach rud nach bhfuil infheidhme maidir lena úsáid in ainmhithe as a dtáirgtear uibheacha lena gcaitheamh ag an duine.
(5)

A mhéid a bhaineann le flúitiainil i mealbhacáin, chinn an tÚdarás nár leor na sonraí a cuireadh isteach chun MRL nua a shocrú. Maidir le gach modhnú eile ar MRLanna a d’iarr an t-iarratasóir, tháinig an tÚdarás ar an gconclúid gur leor na sonraí a cuireadh isteach chun measúnú riosca a dhéanamh. Ina theannta sin, dar leis an Údarás go raibh na modhnuithe ar na MRLanna a d’iarr na hiarratasóirí inghlactha i dtaca le sábháilteacht na dtomhaltóirí ar bhonn measúnú ar theagmháil le tomhaltóirí i gcás 27 ngrúpa tomhaltóirí Eorpacha shonracha. Leis an gconclúid sin, chuir an tÚdarás na sonraí is déanaí faoi airíonna tocsaineolaíocha na substainte san áireamh. Le teagmháil ar feadh an tsaoil leis an tsubstaint sin trí chaitheamh na dtáirgí bia go léir a bhféadfadh sí a bheith iontu, agus le teagmháil ghearrthéarmach trí go leor de na táirgí lena mbaineann a chaitheamh, léiríodh nach bhfuil baol ann go sárófaí an iontógáil laethúil inghlactha nó an ghéardháileog thagartha.
1.

Grúpaí riosca maidir le soláthar gáis ón Oirthear: (a) An Úcráin: An Bhulgáir, an tSeicia, an Danmhairg, an Ghearmáin, an Ghréig, an Chróit, an Iodáil, Lucsamburg, an Ungáir, an Ostair, an Pholainn, an Rómáin, an tSlóivéin, an tSlóvaic, an tSualainn; (b) An Bhealarúis: An Bheilg, an tSeicia, an Danmhairg, an Ghearmáin, an Eastóin, an Laitvia, an Liotuáin, Lucsamburg, an Ísiltír, an Pholainn, an tSlóvaic, an Fhionlainn, an tSualainn; (c) Muir Bhailt: An Bheilg, an tSeicia, an Danmhairg, an Ghearmáin, an Fhrainc, Lucsamburg, an Ísiltír, an Ostair, an tSlóvaic, an tSualainn; (d) Oirthuaisceart: An tSeicia, an Danmhairg, an Ghearmáin, an Eastóin, an Laitvia, an Liotuáin, an Pholainn, an tSlóvaic, an Fhionlainn, an tSualainn; (e) Tras-Bhalcánach: An Bhulgáir, an Ghréig, an Ungáir, an Rómáin.
(5)

Le Roinn A de Chuid 1 d’Iarscríbhinn XV a ghabhann le Rialachán Cur Chun Feidhme (AE) 2021/404 leagtar amach an liosta de thríú tíortha, de chríocha nó de chriosanna de thríú tír nó de chríoch atá údaraithe i dtaca le coinsíneachtaí de tháirgí feola ó chrúbacha, ó éanlaith chlóis agus ó éin ghéim a theacht isteach san Aontas. Sa chúigiú colún den liosta sin, ba cheart go léireofaí san iontráil a bhaineann leis an tSeirbia a mhéid a bhaineann le muc-ainmhithe na cóireálacha maolúcháin riosca B nó C dá dtagraítear in Airteagal 1, pointe (a), de Rialachán Cur Chun Feidhme (AE) 2019/1351 ón gCoimisiún (4), cóireálacha maolúcháin riosca a raibh feidhm acu go dtí an 31 Nollaig 2021 agus a leagtar amach anois in Iarscríbhinn XXVI a ghabhann le Rialachán Tarmligthe (AE) 2020/692. Ba cheart an iontráil sin a bhaineann leis an tSeirbia a cheartú, agus ba cheart Iarscríbhinn XV a ghabhann le Rialachán Cur Chun Feidhme (AE) 2021/404 a cheartú dá réir.
RIALACHÁN CUR CHUN FEIDHME (AE) 2022/475 ÓN gCOIMISIÚN

an 23 Márta 2022

lena leasaítear Rialachán (CE) Uimh. 1484/95 maidir le praghsanna ionadaíocha a shocrú in earnáil na feola éanlaithe clóis agus in earnáil na n-uibheacha agus i gcás gealacáin uibhe

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagraíocht na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 ón gComhairle (1), agus go háirithe Airteagal 183(b) de,

Ag féachaint do Rialachán (AE) Uimh. 510/2014 ó Pharlaimint na hEorpa agus ón gComhairle an 16 Aibreán 2014 lena leagtar síos na socruithe trádála is infheidhme maidir le hearraí áirithe ar de thoradh ar phróiseáil táirgí talmhaíochta iad agus lena n-aisghairtear Rialacháin (CE) Uimh. 1216/2009 agus Uimh. 614/2009 ón gComhairle (2), agus go háirithe Airteagal 5(6)(a) de,

De bharr an mhéid seo a leanas:

(1) Is éard a leagtar síos le Rialachán (CE) Uimh. 1484/95 ón gCoimisiún (3) rialacha mionsonraithe chun córas na ndleachtanna allmhairithe breise a chur chun feidhme, agus le praghsanna ionadaíocha a shocrú in earnáil na feola éanlaithe clóis agus in earnáil na n-uibheacha agus i gcás gealacáin uibhe.

(2) Is éard a léiríonn faireachán rialta ar na sonraí a úsáidtear chun praghsanna ionadaíocha d’fheoil éanlaithe agus do tháirgí uibheacha a shocrú, sin agus an faireachán rialta ar ghealacáin uibhe, gur cheart na praghsanna allmhairithe ionadaíocha ar tháirgí áirithe a leasú chun an éagsúlacht praghsanna de réir áit tionscnaimh cuid de na hearraí a chur san áireamh.

(3) Ba cheart, dá bhrí sin, Rialachán (CE) Uimh. 1484/95 a leasú dá réir sin.

(4) Toisc gur gá a áirithiú go mbeidh feidhm ag an mbeart seo a thúisce is féidir ach a mbeidh na sonraí nuashonraithe ar fáil, ba cheart an Rialachán seo a theacht i bhfeidhm lá a fhoilsithe,

TAR ÉIS AN RIALACHÁN SEO A GHLACADH:

Airteagal 1 Cuirtear an téacs atá san Iarscríbhinn a ghabhann leis an Rialachán seo in ionad Iarscríbhinn I a ghabhann le Rialachán (CE) Uimh. 1484/95.

Airteagal 2 Tiocfaidh an Rialachán seo i bhfeidhm lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 23 Márta 2022. Thar ceann an Choimisiún, Ar son an Uachtaráin, Wolfgang BURTSCHER An tArd-Stiúrthóir Ard-Stiúrthóireacht na Talmhaíochta agus na Forbartha Tuaithe

(1) IO L 347, 20.12.2013, lch. 671.

(2) IO L 150, 20.5.2014, lch. 1.

(3) Rialachán (CE) Uimh. 1484/95 ón gCoimisiún an 28 Meitheamh 1995 lena leagtar síos rialacha mionsonraithe chun an córas dleachtanna allmhairithe breise a chur chun feidhme agus chun praghsanna ionadaíocha a shocrú in earnálacha na feola éanlaithe clóis agus na n-uibheacha agus i gcás gealacáin uibhe, agus lena n-aisghairtear Rialachán Uimh. 163/67/CEE (IO L 145, 29.6.1995, lch. 47).